न्यायाधीशों ने वरिष्ठ वकील राम जेठमलानी और वकील प्रशांत भूषण की दलीलें सुनने के बाद टिप्पणी की कि यह लोकपाल की नियुक्ति से एकदम विपरीत है। जेठमलानी और भूषण का कहना था कि सरकार केंद्रीय सतर्कता आयुक्त प्रदीप कुमार और सतर्कता आयुक्त जेएम गर्ग के पूरे हो रहे कार्यकाल के कारण खाली स्थानों के लिए प्रचार के बगैर ही नियुक्तियों की प्रक्रिया अपना रही है। प्रदीप कुमार का कार्यकाल 28 सितंबर को पूरा हो जाएगा, जबकि गर्ग का कार्यकाल सात सितंबर को खत्म हो गया है।